Twee wat verdrink was UJ-studente | Maroela Media
Twee wat verdrink was UJ-studente
Die twee studente, wat die afgelope naweek by 'n lodge buite Pretoria verdrink het, was op 'n spanbou-uitstappie saam met 'n daghuis van die Universiteit van Johannesburg (UJ).
Maroela Media het vroeër berig die twee studente was deel van 'n groep van 44 studente, wat 'n spanbou- en jaareindfunksie bygewoon het.
Kaamini Reddy, woordvoerder van die UJ, het gesê die spanbou-geleentheid is deur 'n dagkoshuis van die UJ gereël. "Agt studente het self besluit om op 'n riviervaart te gaan, wat nie deel van die amptelike program was nie. Die boot het glo omgeslaan en twee van die studente het verdrink."
Athlenda Mathe, woordvoerder van Netcare 911, het gesê polisieduikers het die studente se liggame uit die dam gehaal.
Volgens Reddy het die bestuur van die UJ reeds met die oorledenes se families kontak gemaak. Sy het nie die name of ouderdomme van die studente bekendgemaak nie.
Reddy het gesê berading sal beskikbaar gestel word aan die families van die oorledenes, asook enige studente wat die voorval sien gebeur het. Die universiteit sal ook die twee studente se families met die begrafnisreëlings bystaan.
Julius Malema gaan Wet in hof daag
UJ student glo deur veiligheidswag doodgeskiet
Hoe tragies dat daar jaarliks met afsluit funksies so baie mense die lewe verlaat omdat nie by die reës gehou word nie.
Slim vang altyd sy baas!!!
Ja dit is hartseer, dit is hoekom ek maar eeder by die werk kom sit terwyl die res van my kollegas gaan "speel". En dan hoef ek ook nie te kyk hoe suip hulle nie.
Party rasse kan gladnie swem nie. Dit is tragies.
Die artikel is nie feitelik korrek nie: 'n privaat persoon verbonde aan die lodge het 1 student (wat gepoog het om die ander twee te help), gered van gewisse dood en hy het een ligaam uit die dam gehaal en probeer om die student te red met mond tot mond. Hy was egter klaar dood. Na pogings om die tweede ligaam te herwin, onsuksesvol was, is die polisie duikers ontbied.